Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barcos Berruezo andreak aurkeztutako gaurkotasun handiko galdera, lehendakari andrearen proposamenei buruzkoa, Foru Komunitateak 2020/2024 bosturtekoan egin beharreko ekarpena eguneratzeko akordioari dagokionez.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioaren eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak urtarrilaren 12ko Osoko bilkuran ahoz erantzun dezan:

Iragan abenduaren 2an, Nafarroak eta Estatuak sinatu zuten Foru Komunitateak 2020/2024 bosturtekoan egin beharreko ekarpenaren eguneratzea.

Lehenbiziko doikuntzen ondoren, akordioak ekarri du Nafarroari 137 milioi euro itzultzea.

Akordioa sinatu zenetik hilabete eta hamar egun pasa direnean, lehendakariak ba al du diru zenbateko horretarako proposamenik?

Iruñean, 2023ko urtarrilaren 9an

Foru parlamentaria: Uxue Barkos Berruezo